Carian Brave

Carian Brave, atau nama bahasa Inggerisnya Brave Search (juga dikenali sebagai Brave), ialah enjin carian web yang meumpukan kepada privasi dan kebebasan pengguna. Ia menyediakan hasil carian daripada indeks webnya sendiri dan tidak bergantung pada enjin carian utama yang lain. Carian Brave tidak menjejak atau memprofil pengguna atau mengumpul data peribadi untuk pengiklanan, lantas menawarkan perlindungan privasi yang lebih kukuh berbanding kebanyakan pilihan aliran utama. Ia juga merangkumi alat-alat seperti jawapan yang dikuasakan AI dan kedudukan hasil carian yang boleh disesuaikan pengguna.https://www.pcworld.com/article/2019048/braves-search-engine-is-now-totally-independent.htmlhttps://omnitail.net/ask-a-marketer-what-is-brave-search/

Sejarah
Carian Brave bermula pada tahun 2021 apabila Brave Software memperoleh enjin carian dan pasukan Tailcat untuk membina alternatif yang fokus pada privasi kepada enjin carian teknologi besar. Beta awamnya dilancarkan pada Jun 2021 dengan indeks carian yang bebas sepenuhnya. Menjelang April 2023, Carian Brave telah memutuskan semua hubungan dengan API enjin carian utama yang lain dan kini bergantung sepenuhnya pada indeksnya sendiri untuk hasil carian, sekali gus mengukuhkan matlamat privasi dan kebebasannya. Lama-kelamaan, API Carian untuk pembangun dan alat jawapan yang dijana AI telah ditambah sebagai sebahagian daripada set cirinya.https://dkb.blog/p/brave-search-interviewhttps://www.engadget.com/brave-search-engine-beta-160013566.htmlhttps://www.theverge.com/2021/10/20/22736142/brave-browser-search-engine-default-google-quant-duckduckgo-web-discovery-project

Pada bulan Oktober 2025, syarikat ini mengumumkan bahawa ia telah mencapai 20 bilion pertanyaan tahunan.https://brave.com/blog/100m-mau/

Ciri-ciri
Goggles
Goggles membolehkan pengguna mengaplikasikan peraturan dan penapis kedudukan tersuai untuk mengubah cara hasil carian disusun mengikut pilihan atau kriteria komuniti mereka sendiri.https://www.pcworld.com/article/794153/braves-privacy-focused-search-engine-exits-beta-with-huge-numbers-and-a-new-feature.html 

API Carian
API Carian memberi pembangun akses kepada indeks bebas Carian Brave supaya mereka boleh mengintegrasikan hasil carian yang mengutamakan privasi ke dalam aplikasi mereka sendiri.https://cerebralvalley.beehiiv.com/p/brave-s-search-api-powers-your-favorite-ai-appshttps://www.searchenginejournal.com/brave-announces-ai-grounding-api/553347/

Jawab dengan AI
Jawab dengan AI menggunakan kecerdasan buatan untuk menjana jawapan ringkas kepada pertanyaan carian, menggabungkan ringkasan AI dengan hasil carian web enjin itu sendiri sambil mengekalkan privasi pengguna.https://techcrunch.com/2025/09/29/brave-updates-its-ai-powered-search-with-a-detailed-answers-feature/https://venturebeat.com/ai/brave-launches-answer-with-ai-engine

Rujukan

Kategori:Internet
Kategori:Telekomunikasi